Gunnar Wasastjerna

Gunnar Evert Wasastjerna (18. marraskuuta 1900 Helsinki – 17. syyskuuta 1980 Tornio) oli suomalainen ylilääkäri, lääkintöneuvos ja muistelmakirjailija.

Wasastjernan vanhemmat olivat lääketieteen lisensiaatti, valtiopäivämies Evert Viktor Wasastjerna (1862–1941) ja Hanna Maria Grenman. Hän pääsi ylioppilaaksi 1919 ja valmistui lääketieteen kandidaatiksi 1924, voimistelunopettajaksi 1927 ja lääketieteen lisensiaatiksi 1930.

Wasastjerna toimi Suojärven kunnallissairaalan lääkärinä 1931–1939, Lapin lääninsairaalan alilääkärinä 1939–1945, Taivalkosken aluelääkärinä 1945–1948 ja Tornion yleisen sairaalan ylilääkärinä vuodesta 1948. Hän voitti useita Suomen ja armeijan mestaruuksia pikauinnissa.

Teoksia 
 Raikkaita tuulahduksia lääkärin elämästä. Pohjoinen, Oulu 1978

Lähteet 

Suomalaiset lääkärit
Suomalaiset kirjailijat
Suomalaiset uimarit
Vuonna 1900 syntyneet
Vuonna 1980 kuolleet
Suomalaiset aateliset